Lav et referat af nedenstående tekst:

Tekst:
En aftale på en datingside gik tilsyneladende over gevind for et ungt par. En 17-årig mand fra Farsø er nu sigtet for at have voldtaget en 19-årig kvinde fra Aarhus. Han fremstilles i grundlovsforhør søndag, hvor politiet kræver ham varetægtsfængslet, oplyser vagtchefen hos Østjyllands Politi. De to unge havde stiftet bekendtskab med hinanden på internettet og havde aftalt at mødes fredag aften. Ved et-tiden natten til lørdag befandt de sig i en bil på en parkeringsplads i Stautrup uden for Aarhus. Her var de ikke enige om, hvordan bekendtskabet skulle udvikle sig. Kvinden har anmeldt den unge mand for voldtægt. Manden blev anholdt lørdag eftermiddag. Søndag formiddag fremstilles han i grundlovsforhør ved Retten i Aarhus.

Referat:
Politiet i Aarhus sigter en 17-årig mand fra Farsø for voldtægt på p-plads uden for byen natten mellem fredag og lørdag.